S-526/2012

Mál þetta, sem dómtekið var 10. september 2012, er höfðað með ákæru útgefinni af lögreglustjóranum á höfuðborgarsvæðinu 5. júní 2012 á hendur S-kk-þgf A-kk-þgf, kt. […], […], og S-kk-þgf R-kk-þgf H-kk-þgf, kt. […], […], „fyrir eftirtalin hegningarlaga- og fíkniefnalagabrot:

I

Á hendur ákærðu báðum fyrir þjófnað, með því að hafa í félagi:

1. Föstudaginn 29. apríl 2011 brotist inn í starfsstöð vefverslunarinnar Búðin.is, Sundaborg 7-9 í Reykjavík, með því að ákærði S-kk-nf braut rúðu í anddyri húsnæðisins og síðan læsingu á hurð starfsstöðvarinnar þegar inn í húsnæðið var komið en ákærði S-kk-nf kannaði aðstæður á vettvangi daginn áður, og stolið þaðan sjónvarpi af gerðinni Sony EX 500, 2 Olympus VG-130 myndavélum, 2 Canon myndavélum, Asus fartölvu, 35 minniskortum og 4 hörðum diskum af gerðinni Intenso.

(Mál nr. 007-2011-25137)

2. Miðvikudaginn 22. júní 2011 brotist inn í úra- og skartgripaverslunina Nonni gull, Strandgötu 37 í Hafnarfirði, með því að brjóta upp læsingu á útidyrahurð og stolið þaðan úrum og skartgripum, samtals að verðmæti kr. 3.132.675.

(Mál nr. 007-2011-38456)

3. Á tímabilinu 1. – 3. júlí 2011 brotist inn í einbýlishús að Mánabraut 15 í Kópavogi með því að brjóta upp læsingu á útidyrahurð og stolið þaðan 3 fartölvum, Sony flatskjá, Sony upptökubúnaði, 2 myndavélum af gerðinni Canon og Olympus, Canon hleðslutæki, hörðum disk, 2 sjónaukum, borðbúnaði úr silfri, 3 vegabréfum, farsíma, penna og blýanti af gerðinni Parker, 2 hnífum, 3 úrum, skartgripum, barnareiðhjólahjálmi, íþróttatösku og sólgleraugum.

(Mál nr. 007-2011-41076)

4. Á tímabilinu 1. – 10. júlí 2011 brotist inn í einbýlishús að Vallargerði 14 í Kópavogi, með því að hafa spennt upp glugga á suðurhlið hússins og stolið þaðan flatskjá af gerðinni LG, 2 fartölvum af gerðinni Toshiba og Hewlett Packard, Ipad spjaldtölvu, golfsetti, 2 hleðsluborvélum, höggborvél, Philips hljómtækasamstæðu, Canon myndavél, 2 myndavélalinsum af gerðinni Soligor og Vivitar, sjónvarpsflakkara, sjónauka, skartgripum, úri, Sony hleðslutæki, hreinsibúnaði fyrir myndavélalinsur, þrífót fyrir myndavél, vegabréfi, skartgripaskríni og handtösku.

(Mál nr. 007-2011-42456)

Teljast brot í öllum töluliðum varða við 244. gr. almennra hegningarlaga nr. 19/1940, en í 1. tölulið til vara við 22. gr. sömu laga að því er varðar ákærða S-kk-þf.

II

Á hendur ákærða S-kk-þgf:

1. Fyrir nytjastuld, með því að hafa aðfaranótt mánudagsins 7. júní 2010 í heimildarleysi tekið bifreiðina SO-891 þar sem hún stóð á bifreiðastæði við Álfkonuhvarf 47 í Kópavogi og ekið henni um götur á höfuðborgarsvæðinu að húsnæði fyrirtækisins Opinna kerfa, Höfðabakka 9 í Reykjavík, en bifreiðin fannst á bifreiðastæði við fyrrgreint fyrirtæki síðar sömu nótt.

(Mál nr. 007-2010-36870)

Telst þetta varða við 1. mgr. 259. gr. almennra hegningalaga nr. 19/1940.

2. Fyrir þjófnað, með því að hafa í sama skipti og greinir í 1. tölulið í lið II brotist inn í húsnæði Opinna kerfa, Höfðabakka 9 í Reykjavík, með því að brjóta rúðu á suðurhlið húsnæðisins og stolið þaðan 21 fartölvu af gerðinni Hewlett Packard Pavilion.

(Mál nr. 007-2010-36870)

Telst þetta varða við 244. gr. almennra hegningarlaga nr. 19/1940.

3. Fyrir þjófnað, með því að hafa föstudaginn 30. júlí 2010, er hann var við störf sín hjá fyrirtækinu Opnum kerfum, Höfðabakka 9 í Reykjavík, stolið fartölvu að gerðinni Hewlett Packard.

(Mál nr. 007-2010-49578)

Telst þetta varða við 244. gr. almennra hegningarlaga nr. 19/1940.

4. Fyrir fíkniefnalagabrot með því að hafa mánudaginn 18. júlí 2011 að Brautarási 19 í Hafnarfirði, haft í vörslum sínum 4,45 g af maríhúna sem lögregla fann við leit.

(Mál nr. 007-2011-38456)

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III

Á hendur ákærða S-kk-þgf:

1. Fyrir þjófnað, með því að hafa á tímabilinu 4. – 7. júlí 2011 brotist inn í íbúð að Lautarsmára 2 í Kópavogi, með því að brjóta upp læsingu á útidyrahurð og stolið þaðan sjónvarpi af gerðinni LG, Dell fartölvu og skartgripum.

(Mál nr. 007-2011-41978)

Telst þetta varða við 244. gr. almennra hegningarlaga nr. 19/1940.

2. Fyrir fíkniefnalagabrot með því að hafa þann 14. júlí 2011 að Þúfubarði 15 í Hafnarfirði haft í vörslum sínum 217,80 g af hassi, samtals 21,80 g af maríhúana, 0,80 g af amfetamíni og 0,50 g af tóbaksblönduðu kannabisefni sem lögregla fann við leit.

(Mál nr. 007-2011-43339)

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að framangreind fíkniefni, 217,80 g af hassi, samtals 26,25 g af maríhúana, 0,80 g af amfetamín, 0,50 g af tóbaksblönduðu kannabisefni og 112 stk. af óskilgreindum efnum, sem hald var lagt á í málum nr. 007-2011-38456 og 007-2011-43339, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins 16. júlí 2012 viðurkenndi ákærði S-kk-nf skýlaust að hafa gerst sekur um þá háttsemi sem honum er gefin að sök í ákæru að öðru leyti en því að hann taldi verðmæti í 2. tl. I. kafla ákæru vera miklu minna. Í þinghaldi 10. september 2012 játaði ákærði S-kk-nf þá háttsemi sem honum er gefin að sök, en hann gerði einnig athugasemdir við verðmæti í 2. tl. I. kafla ákæru. Nánar tiltekið var því haldið fram að verðmæti hins stolna í téðum tölulið væri ekki meira en 1 milljón króna og féllst sækjandi á það.

Ákærðu krefjast vægustu refsingar er lög leyfa. Þá gera verjendur kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði S-kk-nf er fæddur í maí 1987. Samkvæmt sakavottorði ákærða hefur hann þrisvar gengist undir sektargreiðslur með lögreglustjórasátt. Fyrst 28.000 króna sekt á árinu 2005 fyrir fíkniefnalagabrot, svo 60.000 krónur á árinu 2006 fyrir umferðarlagabrot og loks á árinu 2008 fyrir umferðarlagabrot, 140.000 króna sekt. Með dómi 24. október 2011 var hann dæmdur í þriggja mánaða fangelsi, skilorðsbundið í tvö ár, fyrir brot gegn 257. gr. almennra hegningarlaga, sbr. 22. gr. sömu laga, 1. mgr. 157. gr. og 1. mgr. 244. gr. almennra hegningarlaga. Brot þau sem ákærði er nú sakfelldur fyrir voru framin fyrir framangreindan dóm og ber nú að dæma ákærða hegningarauka sbr. 78. gr. almennra hegningarlaga, en dómurinn er dæmdur upp og ákærða gerð refsing í einu lagi sbr. 60 og 77. gr. almennra hegningarlaga. Til refsiþyngingar horfir að brot ákærða samkvæmt I. kafla ákæru eru framin í félagi, sbr. 2. mgr. 70. gr. almennra hegningarlaga. Enn fremur var um mikil verðmæti að ræða og innbrot í heimahús. Á móti kemur að ákærði hefur skýlaust játað brot sín og er það virt honum til málsbóta. Einnig ber að líta til þess að hluti af verðmætunum komust til skila. Að öllu þessu virtu þykir refsing ákærða hæfilega ákveðin fangelsi í átta mánuði. Í ljósi þess að um hegningarauka er að ræða við skilorðsbundinn dóm og gögn hafa verið lögð fram um að ákærði hafi tekið sig á, farið í meðferð og stundi nú nám, verður refsing ákærða skilorðsbundin, eins og nánar greinir í dómsorði.

Ákærði S-kk-nf er fæddur í apríl 1980. Samkvæmt sakavottorði ákærða var hann á árinu 2002 dæmdur í þriggja mánaða fangelsi, skilorðsbundið í þrjú ár, fyrir þjófnað. Hinn 15. nóvember 2006 var hann dæmdur í tveggja mánaða fangelsi, skilorðsbundið í tvö ár, fyrir fjársvik. Um var að ræða skilorðsrof en refsing samkvæmt fyrri dómi var ekki dæmd upp. Þá var ákærði dæmdur 24. október 2011 í fangelsi í fjóra mánuði, skilorðsbundið í þrjú ár, fyrir brot gegn 1. mgr. 157. gr. og 1. mgr. 257. gr., sbr. 22. gr., og 1. mgr. 244. gr. almennra hegningarlaga og akstur undir áhrifum fíkniefna. Brot þau sem ákærði er nú sakfelldur fyrir voru framin fyrir framangreindan dóm og ber nú að dæma ákærða hegningarauka sbr. 78. gr. almennra hegningarlaga, en dómurinn er dæmdur upp og ákærða gerð refsing í einu lagi sbr. 60 og 77. gr. almennra hegningarlaga. Til refsiþyngingar horfir að brot ákærða samkvæmt I. kafla ákæru eru framin í félagi, sbr. 2. mgr. 70. gr. almennra hegningarlaga, um mikil verðmæti var að ræða og innbrot í heimahús. Þá hafa fyrri auðgunarbrot ákærða ítrekunaráhrif vegna brota hans nú, sbr. 71. gr. og 255. gr. almennra hegningarlaga. Á móti kemur að ákærði hefur skýlaust játað brot sín og er það virt honum til málsbóta. Einnig ber að líta til þess að hluti af verðmætunum komust til skila. Að öllu þessu virtu þykir refsing ákærða hæfilega ákveðin fangelsi í tíu mánuði, sem verður bundin skilorði, eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 217,80 g af hassi, samtals 26,25 g af maríhúana, 0,80 g af amfetamíni, 0,50 g af tóbaksblönduðu kannabisefni og 112 stk. af óskilgreindum efnum, sem lögregla lagði hald á.

Með vísan til 219. gr. laga nr. 88/2008 ber að dæma ákærðu til að greiða sakarkostnað málsins. Þannig ber ákærða S-kk-þgf að greiða í sakarkostnað þóknun verjanda síns á rannsóknarstigi og fyrir dómi, G-kk-ef S-x-x R-kk-ef hdl., sem þykir hæfilega ákveðin 150.600 krónur, að virðisaukaskatti meðtöldum. Þá ber ákærða S-kk-þgf R-kk-þgf að greiða í sakarkostnað þóknun verjanda síns, H-kk-ef F-kk-ef hdl., sem þykir hæfilega ákveðin, með hliðsjón af tímaskýrslu, 125.500 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf A-kk-nf, sæti fangelsi í átta mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, S-kk-nf R-kk-nf H-kk-nf, sæti fangelsi í tíu mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði S-kk-nf sæti upptöku á 217,80 g af hassi, samtals 21,80 g af maríhúana, 0,80 g af amfetamíni, 0,50 g af tóbaksblönduðu kannabisefni og 112 stk. af óskilgreindum efnum, sem lögregla lagði hald á.

Ákærði S-kk-nf R-kk-nf sæti upptöku á 4,45 g af maríhúana, sem lögregla lagði hald á.

Ákærði S-kk-nf greiði í sakarkostnað 150.600 króna þóknun skipaðs verjanda síns, G-kk-ef S-x-x R-kk-ef héraðsdómslögmanns.

Ákærði S-kk-nf R-kk-nf greiði í sakarkostnað 125.500 króna þóknun skipaðs verjanda síns, H-kk-ef F-kk-ef héraðsdómslögmanns.

S-kvk-nf B-kvk-nf